cyanic-selkie/wikianc huggingface dataset:
ბეიტსის მოტელის პერსონაჟების სია
ბრედლი მარტინი
ბრედლი მარტინი (შესრულებულია ნიკოლა პელცის მიერ) — ნორმანის კეთილი, მიმზიდველი და პოპულარული კლასელი. ბრედლის ნორმანი პირველივე შეხვედრისას მოეწონება, რის გამოც მას წვეულებაზე წაიყვანს და საკუთარ შეყვარებულს გააცნობს. ბრედლის სამყარო თავდაყირა დგება, როცა მამამისი კვდება და გლოვის დროს ნორმანთან სექსი აქვს. ამას მოგვიანებით ნანობს და მომხდარის გამოსწორებას ცდილობს, რის შედეგადაც ნორმანი მასზე განაწყენდება. ბრედლი ნორმასა და ემას განრისხებას იწვევს, რადგან ნორმანი მას მეტისმეტ ყურადღებას უთმობს. დილანის დახმარებით, ბრედლი მამამისის მკვლელის ვინაობას გაიგებს და მას კლავს. სისხლში გასვრილი ბრედლი ნორმანთან მიდის, რომელიც მას თეთრი ფიჭვის ყურიდან გაქცევაში ეხმარება. ის მესამე სეზონში ბრუნდება და ნორმანთან დაახლოებას ცდილობს. ბრედლი მას სთხოვს, რომ დედამისს, რომელსაც ბრედლი მკვდარი ჰგონია, სიმართლე უთხრას, თუმცა აზრს შეიცვლის, როცა საკუთარი თვალით ნახავს, რომ დედამისი ქმრისა და ქალიშვილის სიკვდილს სწრაფად შეეგუა. ამის შემდეგ ბრედლის მიაჩნია, რომ ამ ქვეყნად მხოლოდ ნორმანი დარჩა. ის ცდილობს ნორმანის დარწმუნებას იმაში, რომ ქალაქიდან ერთად გაიქცნენ.
ალექს რომერო
ალექს რომერო (შესრულებულია ნესტორ კარბონელის მიერ) — თეთრი ფიჭვის ყურის შერიფი, რომელიც საკმაოდ უხერხულ პოზიციაშია. ის თვალს ხუჭავს მარიხუანას წარმოებაზე მხოლოდ იმიტომ, რომ ქალაქის ეკონომიკა ამაზეა დამოკიდებული. რომერო ინარჩუნებს მკაცრ, უემოციო და მტკიცე ხასიათს როგორც სამსახურის შესრულებისას, ისე ყოველდღიურ ცხოვრებაში. მისი ურთიერთობა ბეიტსების ოჯახთან არც ისე მარტივად იწყება, რადგან პირველივე შეხვედრისას ეჭვობს, რომ კით სამერსის გაუჩინარებაში (და სიკვდილში) ნორმას ხელი ურევია. დროთა განმავლობაში, ის ნორმას უფრო და უფრო თბილად ეპყრობა, თუმცა ხშირად უწევს მისი არეული საქმის გამოსწორება, მაგალითად იძულებული გახდა მოეკლა კაცი, რომელიც ნორმას ემუქრებოდა, ასევე ნორმანის დანაშაული სხვას გადააბრალა. როდესაც მოტელის ერთ-ერთ სტუმარს სასიკვდილოდ დაჭრიან, ის გარდაცვალებამდე ნორმას მეხსიერების ბარათს გადასცემს, რომელიც შეიცავს ფინანსურ ანგარიშებს სულ მცირე 15 მილიონი დოლარის ოდენობით (ნარკოტიკებით ვაჭრობის უკანონო შემოსავალი). რომერომ ნორმა უნდა დაიცვას, რა დროსაც იძიებს ბარათზე აღნიშნულ პირებს, რომელთა შორის არის მამამისი, ყოფილი შერიფი. როცა რომერო გაიგებს, რომ ნორმამ მისი ქმრის სიკვდილის შესახებ მოატყუა, მათი მეგობრობა თითქმის სრულდება. რომეროს კონკურენტებთან გამკლავება უწევს, რომლებსაც მისი ადგილის მოპოვებასა და სიცოცხლის ხელყოფას ცდილობენ. მეოთხე სეზონში, როცა ნორმანი ფსიქიატრიული დაკვირვების ქვეშ მოექცევა, რომეროს და ნორმას ურთიერთობა რომანტიკული გახდება. მოგვიანებით მას ცრუმოწმეობის ბრალდებით აპატიმრებენ.
კელებ კალჰუნი
კელებ კალჰუნი (შესრულებულია კენი ჯონსონის მიერ) — ნორმას უფროსი ძმა, ნორმანის ბიძა და დილანის ბიოლოგიური მამა. მეორე სეზონში, კელები ბეიტსის მოტელში მიდის, მაგრამ ნორმა მას დაუყოვნებლივ აგდებს. მიუხედავად ამისა, კელები დილანს დაუახლოვდება და ეუბნება, რომ ბავშვობაში ნორმას მათი მოძალადე მამისგან იცავდა. ამის გამო დილანი ნორმასთან კამათისას კელებს იცავს, მაგრამ არ იცის, რომ ის ნორმას ბავშვობაში აუპატიურებდა. ამ დროს ნორმანი და დილანი ჩხუბს იწყებენ და მათ შესაჩერებლად ნორმა ამხელს, რომ კელები დილანის მამაა. მას შემდეგ, რაც ნორმას პიროვნებად გარდასახული ნორმანი კელებს თავს დაესხმება, ის ქალაქიდან მიდის. მოგვიანებით, კელები ბრუნდება და დილანს ფერმის აშენებაში ეხმარება. დილანი კელებს უახლოვდება და ნორმას მისი დაბრუნების შესახებ ეუბნება, რის შემდეგაც და-ძმა ერთმანეთს ემოციურად შეხვდება. კელები ნორმას ბოდიშს უხდის, თუმცა ნორმა მას ბოლომდე არ პატიობს. კელები ფერმის მეზობელს, ჩიკს იარაღების კანადაში გადატანაში დათანხმდება, რადგან დილანს ფული ემას დასახმარებლად სჭირდება. გარიგება რეალურად ჩიკის მოსაკლავად იყო მოწყობილი და დანიშნულების ადგილას სროლა ატყდება, თუმცა კელები დილანის გადარჩენას მოახერხებს. ის ჩიკს სცემს, კუთვნილ ფულს აიღებს და აფრთხილებს, რომ დილანს არ გაეკაროს. კელები ქალაქიდან წასვლამდე ნორმას უმხელს, რომ „დედად“ გარდასახული ნორმანი მას თავს დაესხა.
კით სამერსი
200px|right კით სამერსი (შესრულებულია ვ. ერლ ბრაუნის მიერ) არის მოტელის და მის უკან მდებარე სახლის ყოფილი მფლობელი. ნორმასა და ნორმანს თავიდანვე ზიზღით და სიბრაზით შეხვდა, რადგან მათ მისი საკუთრება იყიდეს, რომელიც თავად ბანკში დაკარგა.
კითი მოტელში მიდის და ნორმასა და ნორმანს ეუბნება, რომ მოტელის ბიზნესს თავს ვერ გაართმევენ, რადგან ქალაქის შესახებ არაფერი იციან და ამ საქმეში გამოუცდელები არიან. ის ამბობს, რომ მოტელი და სახლი, რომელშიც ახლა ნორმა და ნორმანი ცხოვრობენ, მისი ოჯახის საკუთრება ჯერ კიდევ მრავალი თაობის წინ იყო. ნორმა მას პოლიციაში დარეკვით ემუქრება, რის შემდეგაც კითი უკან იხევს და ამბობს, რომ ქალაქში თითქმის ყველა პოლიციელთან მეგობრობს.
მოგვიანებით იმავე ღამით, როცა ნორმანი ბრედლი მარტინთან ერთად წვეულებაზე გაიპარება, კითი სახლში შემოიჭრება და ნორმას აუპატიურებს. ნორმანი შინ ბრუნდება, კითს გათიშავს და ნორმას ჭრილობის შესახვევად პირველადი დახმარების ყუთის მოსატანად გაიქცევა. კითი ამ დროს გამოფხიზლდება და განრისხებული ნორმა მას დანით კლავს.
ნორმა და ნორმანი მის ცხედარს მოტელის ერთ-ერთი ოთახის სააბაზანოში დროებით დამალავენ. შერიფი ალექს რომერო მოტელის დასათვალიერებლად მოდის და იმ სააბაზანოს გამოიყენებს, სადაც კითის ცხედარია, თუმცა, საბედნიეროდ, სხეულს ვერ შეამჩნევს. ნორმა და ნორმანი კითის სხეულს ჯაჭვებით დაამძიმებენ და ტბაში აგდებენ.
სათევზაო ბადეში გახრწნილი ხელი მოხვდება. მასზე გაკეთებული მაჯის საათით დაადგენენ, რომ ხელი კით სამერსს ეკუთვნის.
სამერსის მკვლელობა მოადგილე ზაკ შელბის გადაბრალდება მას შემდეგ, რაც შერიფი ალექს რომერო ადამიანით ვაჭრობის ბიზნესის შესახებ შეიტყობს.
რესურსები ინტერნეტში
პერსონაჟები ბეიტსის მოტელი ბეიტსის მოტელი -
არტაშეს ამირბეკიანი
არტაშეს ამირბეკიანი (დ. 8 მაისი, 1905, ტფილისი — გ. 25 იანვარი, 1983) — სომეხი მსახიობი, საქართველოს სსრ-ის სახალხლო არტისტი (1958) და სომხეთის სსრ-ის სახალხო არტისტი (1962).
რესურსები ინტერნეტში
კატეგორია:სომეხი მსახიობები კატეგორია:დაბადებული 8 მაისი კატეგორია:დაბადებული 1905 კატეგორია:გარდაცვლილი 25 იანვარი კატეგორია:გარდაცვლილი 1983 კატეგორია:თბილისში დაბადებულები კატეგორია:საქართველოს სსრ-ის სახალხო არტისტები კატეგორია:სომხეთის სახალხო არტისტები კატეგორია:საბჭოთა კავშირის კომუნისტური პარტიის წევრები
ამანქენდი (ამენი-ქენდი)
ამანქენდი (Amankənd) — სოფელი აზერბაიჯანში, ბილიასუვარის რაიონში.
რესურსები ინტერნეტში
კატეგორია:ბილიასუვარის რაიონის სოფლები
ზეინალაბდინ თაღიევის სასახლე
ზეინალაბდინ თაღიევის სასახლე მდებარეობს ბაქოში, თაღიევის ქუჩა №4 (ყოფილი გორკის ქუჩა 6). ადრე ეკუთვნოდა ცნობილ ბაქოელ მილიონერ ზეინალაბდინ თაღიევს. დღეს შიგნით განლაგებულია აზერბაიჯანის ისტორიის ეროვნული მუზეუმი. შენობა აღიმართა 1893-1902 წლებში სამოქალაქო ინჟინერის იოსებ გოსლავსკის მიერ. სასახლე იყო თაღიევის საჩუქარი საკუთარი მეუღლის - სანა ხანუმისათვის. შენობა იკავებს ძველი ქალაქის ცენტრალური ნაწილის მეოთხედს და გააჩნია პლანირების ძველებური სტრუქტურა. სიმეტრიული ფასადი აშენებულია იტალიური რენესანსის სტილში. სასახლის მშენებლობის დროს გამოყენებულ იქნა სხვადასხვა არქიტექტური სტილი.
ისტორია
თაღიევი იყო გოსლავსკის არქიტექტურული სამუშაოების შემკვეთი. ამ სამუშაოების ნიმუშებია: თაღიევის სასახლე, გოგონების მუსულმანური სკოლის შენობა, თაღიევის ვილა მარდაქანში, თაღიევის კავკასიის საქსოვი ფაბრიკის შენობა. გოსლავსკი ასევე იღებდა მონაწილეობას საცხოვრებელი სახლის პროექტირებაში, რომელიც აშენდა ზარიფა ალიევას (ყოფილი მერკურიევის ქუჩა) ქუჩის კუთხეში, სადაც აშენდა ზეინალაბდინ თაღიევის თეატრი. ასე, ბაქოს ცენტრი, იქცა არქიტექტორის ნამუშევართა კომპლექსად. მინი|ჰაჯი ზეინალაბდინ თაღიევი მშენებლობა დაიწყო 1895 წელს. რუსეთიდან და დასავლეთ ევროპიდან ჩამოტანილი იქნა მასალები, რომელიც გამოყენებულ იქნა მშენებლობაში, ასევე დანადგარები, ავეჯი, ჭაღები და ინტერიერი, ასევე მოწვეულნი იყვნენ უცხოელი ხელოსნები და მხატვრები. თაღიევის სასახლის მშენებლობის დროს ინჟინრებად, არქიტექტორებად, ხელოსნებად მუშაობდნენ 270 კაცი. მშენებლობა დასრულდა 1901 წელს. სასახლის შიდა მოწყობილობა ექსპორტირებული იქნა რუსეთიდან, საფრანგეთიდან, ამერიკიდან, გერმანიიდან. სასახლეში მოწყობილი იქნა გათბობისა და კონდინციონირების სისტემები.სასახლის კოლონები მორთული იქნა სარკისებური ალმასებით და ფერადი ბოთლებით, იატაკი კი მორთული იყო რუსეთიდან ჩამოტანილი არყის ხის ფიცრებით. გერმანიიდან ჩამოიტანეს ავეჯი, ამერიკიდან ნახატები და ფარდები. შენობაზე დაიხარჯა 1,2 მილიონი რუბლი (ავეჯისა და მოწყობილობების იმპორტის გარდა).
1920 წლის აპრილში ბოლშევიკებმა, რომლებმაც მოიპოვეს ძალაუფლება აზერბაიჯანში, ჩაიგდეს ხელში თაღიევის სასახლე. 1921 წლიდან აქ მდებარეობს აზერბაიჯანის ისტორიის მუზეუმი.
სასახლის რეკონსტრუქცია რამდენჯერმე მოხდა.
ინტერიერი
სასახლეში კარები დამზადებულია ლიმნის ხისგან, ხოლო შპალიერი ნამდვილი ტყავისგან. სასახლის პარკეტის შესაქმნელად გამოიყენებოდა 6 სახეობის ხე. სარკეების ჩამოიტანეს საფრანგეთიდან, ვენეციაში დამზადდა ფანჯრები. სასახლეში 9 ოთახია: თაღიევის ოფისი, აღმოსავლეთის დარბაზი, ბიბლიოთეკა, ბილიარდის ოთახი, სასადილო ოთახი, კაბინეტი, სონა ხანუმ თაღიევას ბუდუარი, საძინებელი, მოსასვენებელი ოთახი. აღმოსავლეთის დარბაზი გამოირჩევა სილამაზითა და ბრწყინვალებით. აქ დამონტაჟებულია მოჩუქურთმებული მაგიდები და სკამები აღმოსავლური ორნამენტებით, ფორტეპიანოებით, სკამებით და ა.შ. ბიბლიოთეკა შეიცავს მოქსოვილი ავეჯის კომპლექტს, აბრეშუმის სავარძლებს, ორი ხის მაგიდას, სკამებსა და ბუკლეტებს. ბუკლეტები შეიცავს რუსეთის იმპერიის კანონების კოლექციებს.
სქოლიო
კატეგორია:ბაქოს შენობა-ნაგებობები
ძუკათკარის ეკლესია
ძუკათკარის ეკლესია — არქიტექტურული ძეგლი, საკულტო ნაგებობა, ახალგორის მუნიციპალიტეტის სოფელ ძუკათკარში. აგებულია ადრეულ შუა საუკუნეებში.
ეკლესია მთლიანად ჩამოქცეულია, მაგრამ შესაძლებელია თვალი გაადევნო და ვიზუალურად აღადგინო სამეკლესიანი ბაზილიკის გეგმა. სამშენებლო მასალად გამოყენებული იყო რიყის ქვა და შირიმი. ცენტრალური ნავის ჩრდილოეთი და სამხრეთი კედლების მხოლოდ მცირე ფრაგმენტებია შემორჩენილი. სამხრეთ-აღმოსავლეთით ჩანს ნალისებრი ფორმის აბსიდის ფრაგმენტი. აბსიდის შემორჩენილი სამხრეთი მხარი საკმაოდ წინ არის გამოწეული, ჩრდილოეთ კედელზე შემორჩენილია შირიმის ქვის პილასტრი. აქვეა შესასვლელი ღიობი, რომელიც ჩრდილოეთ ნავს უკავშირდება.
სამხრეთ ნავის მხოლოდ საძირკვლის ფრაგმენტები იკითხება.
ლიტერატურა
კატეგორია:ახალგორის მუნიციპალიტეტის ტაძრები
აზერბაიჯანის უზენაესი სასამართლო
აზერბაიჯანის უზენაესი სასამართლო (Azərbaycan Respublikası Ali Məhkəməsi) — უმაღლესი სასამართლო ორგანო, რომელიც აწარმოებს  სამოქალაქო (მათ შორის ეკონომიკური დავების), სისხლის სამართლისა და ზოგად და სპეციალიზებულ საქმეებს.
ისტორია
აზერბაიჯანში თანამედროვე სასამართლო სისტემის ისტორია დაიწყო 1918 წლის 28 მაისს აზერბაიჯანის დემოკრატიული რესპუბლიკის შექმნიდან.1990 წლიდან  ჰეიდარ ალიევის ხელმძღვანელობით აზერბაიჯანში ფუნდამენტური სამართლებრივი სასამართლო რეფორმები განხორციელდა, მაგ. ახალი სამ-ეტაპიანი სასამართლო სისტემის ჩამოყალიბება, რამდენიმე კოდექსის მიღება.
უზენაესი სასამართლოს შემადგენლობა
შემადგენლობაში შედიან: სასამართლოს თავმჯდომარე, მისი მოადგილე, კოლეგიებისა და მოსამართლეთა თავმჯდომარეები. უზენაესი სასამართლო შედგება პლენუმისა და საკასაციო კოლეგიებისაგან. უზენაეს სასამართლოში აწყობენ სასამართლო კოლეგიებს სამოქალაქო საქმეების, სისიხლის სამართლის საქმეების, სამხედრო საქმეებისა და ეკონომიკური დავების მიხედვით. აზერბაიჯანის რესპუბლიკის კონსტიტუციის 109-ე მუხლის 32-ე პუნქტი განსაზღვრავს უზენაესი სასამართლოს მოსამართლეთა რაოდენობას.უზენაეს სასამართლოში არსებობს სამეცნიერო საკონსულტაციო საბჭო. მისი მიზანია სათანადოდ გამოიყენოს კანონები, გააუმჯობესოს კანონმდებლობა და შეიმუშაოს სამეცნიერო წინადადებები.
უზენაესი სასამართლოს პლენუმი და მისი უფლებამოსილება
პირები, რომლებიც შედიან შედიან უზენაესი სასამართლოს პლენუმის შემადგენლობაში, საკუთარი კომპეტენციის ფარგლებში გააჩნიათ ერთნაირი უფლებები.
პლენუმი იკრიბება სამ თვეში ერთხელ. უზენაესი სასამართლოს თავმჯდომარე პლენარულ სხდომას ხელმძღვანელობს. უზენაესი სასამართლოს პლენუმის სხდომაზე მონაწილეობას იღებენ სააპელაციო სასამართლოს თავმჯდომარე, ნახიჩევანის ავტონომიური რესპუბლიკის უზენაესი სასამართლოს თავმჯდომარე, აზერბაიჯანის რესპუბლიკის გენერალური პროკურორი და შესაბამისი აღმასრულებელი ხელისუფლების ხელმძღვანელი.
პლენუმის სხდომის ჩატარების დროზე აფრთხილებენ 10 დღით ადრე. მათ წარუდგენენ გადაწყვეტილების პროექტებსა და სხვა მასალებს.
პლენუმის სხდომა საკმარისად ითვლება, თუ მასში მონაწილეობას იღებს უზენაესი სასამართლოს პლენუმის წევრთა ორი მესამედი. უზენაესი სასამართლოს პლენუმის გადაწყვეტილებები მიიღება კენჭისყრით. პლენუმის წევრებს არ შეუძლიათ თავი შეიკავონ სასამართლო პროცესზე კენჭისყრისას. უზენაესი სასამართლოს პლენუმის თავმჯდომარე მოსამართლეებთან ერთად თანაბრად იყრის კენჭს. მისი ხმა ბოლოს ფიქსირდება.
უზანაესი სასამართლოს პლენუმის გადაწყვეტილებებსა და სხდომის ოქმებს ხელს აწერს თავმჯდომარე.
უზენაესი სასამართლო აპარატი პლენუმის შეხვედრების მომზადების ორგანიზაციულ საქმიანობას ახორციელებს, უზრუნველყოფს პროტოკოლის შენახვას და ატარებს სხვა საჭირო ზომებს პლენუმის მიერ მიღებული გადაწყვეტილებების განსახორციელებლად.
კოლეგიის უფლებამოსილება
აზერბაიჯანის უზენაესი სასამართლოს კოლეგია უფლებამოსილია:
უზენაესი სასამართლოს კოლეგიები შეისწავლიან სასამართლო სტატისტიკას, სასამართლო პრაქტიკის შეჯამებას, ქმნიან აზერბაიჯანის რესპუბლიკის სასამართლოების მეთოდურ დახმარებას, ახორციელებენ სხვა უფლებამოსილებებს აზერბაიჯანის რესპუბლიკის კანონმდებლობით.
უზენაესი სასამართლოს თავმჯდომარის უფლებამოსილება
უზენაესი სასამართლოს თავმჯდომარე:
სქოლიო
კატეგორია:აზერბაიჯანი კატეგორია:სასამართლოები კატეგორია:აზერბაიჯანის პოლიტიკა
წამების ძელი
მინიატიურა|მარჯვნივ|წამების ძელი
წამების ძელი — გვემის სვეტის ქვედა ნაწილი, რომელზეც „წმინდა წერილის“ (მათეს, მარკოზის და იოანეს სახარებათა) მიხედვით მოხდა იესო ქრისტეს მათრახებით წამება.
იერუსალიმიდან კონსტანტინოპოლში (ბიზანტია) გადმოასვენა მოციქულთასწორმა ელენე დედოფალმა, იმპერატორ კონსტანტინე I დიდის დედამ, და ამჟამად ის დაბრძანებულია კონსტანტინოპოლის საპატრიარქოს წმინდა გიორგის სახელობის საკათედრო ტაძარში (სტამბოლი, თურქეთი).
გვემის სვეტი წამების ძელის გარდა შეიცავს კიდევ ორ ნაწილს. მათი ადგილმდებარეობა დღეისთვის არის იერუსალიმი და რომი (იტალია).
რესურსები ინტერნეტში
კატეგორია:ქრისტიანობა
ჩაველაანთ ციხე
ჩველაანთ ციხე — არქიტექტურული ძეგლის მდებარეობს შუა სოფელ გულგულაში. თარიღდება შუა საუკუნეებით. შემორჩენილია ნანგრევის სახით. ნაგები იყო რიყის ქვით კირის ხსნარზე.
ლიტერატურა
კატეგორია:თელავის მუნიციპალიტეტის ციხესიმაგრეები
წმინდა ჯვრის ეკლესია (ნინი)
წმინდა ჯვრის ეკლესია (Crkva sv. Križa u Ninu) — IX საუკუნის კათოლიკური ეკლესია ხორვატიის ქალაქ ნინში. ხელოვნებათმცოდნე მლადენ პეიაკოვიჩის თეორიის თანახმად, კონსტრუქციას განზრახ დაუბალანსებელი ელიფსური ფორმა აქვს, რომელიც თითქოს მზის მოძრაობას მიყვება და კალენდრისა და მზის საათის ფუნქციას ასრულებს.
ტაძრის შესასვლელში ამოკვეთილია IX საუკუნის წარწერა, სადაც ნახსენებია ხორვატიის ჟუპანი გოდეჩაი (župan „Godečaj“).
სქოლიო
კატეგორია:კათოლიკური ტაძრები ევროპაში კატეგორია:ხორვატიის ტაძრები
ჟურიპირანგა
ჟურიპირანგა (Juripiranga) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 119 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ საპეს შემადგენლობაში.
2010 წლის მონაცემებით, მოსახლეობა 10 237 ადამიანს შეადგენდა, მოსახლეობის სიმჭიდროვე 129.84 კმ²-ზე. ფართობი 78 846 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ძირითადი საშუალების ცვეთა
ძირითადი საშუალების ცვეთა (მატერიალური გრძელვადიანი ძირითადი საშუალების ცვეთა) — პერიოდული დანარიცხია რომლითაც მცირდება ძირითადი საშუალების თვითღირებულება. სხვაობას ძირითად საშუალებასა და აკუმულირებულ ცვეთას შორის ძირითადი საშუალების საბალანსო ღირებულება ანუ ნარჩენი ღირებულება ეწოდება.
ფინანსური აღრიცხვა
ფინანსურ აღრიცხვაში არსებობს ცვეთის დარიცხვის შემდეგი მეთოდები:
წრფივი მეთოდი
ცვეთის დარიცხვის წრფივი მეთოდი - გულისხმობს ცვეთის ერთი და იმავე თანხის დარიცხვას, აქტივის მთელი მომსახურების ვადის მანძილზე. წრფივი მეთოდის დროს, ყოველი პერიოდის ცვეთის სიდიდე ერთმანეთის ტოლია და გაიანგარიშება აქტივის ცვეთადი ღირებულებისა და მისი მომსახურეობის ვადის თანაფარდობით.
წლიური ცვეთა (წრფივი მეთოდი)=(პირვანდელი ღირებულება-ნარჩენი ღირებულება)/სასარგებლო მომსახურეობის ვადა
შემცირებადი ნაშთის მეთოდი
ცვეთის შემცირებადი ნაშთის მეთოდი - იწვევს ცვეთის კლებადი თანხების დარიცხვას აქტივის მომსახურეობის ვადის განმავლობაში. შემცირებადი ნაშთის მეთოდით ცვეთის დასარიცხავად უფრო ხშირად მიმართავენ შემდეგ მეთოდებს: ცვეთის გაორმაგებული ნორმის მეთოდი - დარიცხვა ხდება წრფივი მეთოდის ცვეთის გაორმაგებულ ნორმით არა აქტივის პირვანდელი ღირებულებიდან, არამედ შემცირებული ნაშთიდან.
პერიოდის წლიური ცვეთა (შემცირებადი ნაშთის მეთოდი)=აქტივის ნაშთი პერიოდის დასაწყისში*(2*პროცენტულ განაკვეთთან)
თუ ვიცით მხოლოდ აქტივით სარგებლობის წლების რაოდენობა, მაშინ პროცენტული სიდიდე განისაზღვრება ფორმულით:
პროცენტი=100%/წლები რადგან ნარჩენი ღირებულება მეხუთე წლის ბოლოს უნდა იყოს 5000 ლარი, მაშინ ბოლო წელს ვარიცხავთ 184 ლარს.
რიცხვთა ჯამის მეთოდი
ცვეთის რიცხვთა ჯამის მეთოდი - ცვეთის გასაანგარიშებელ ფორმულაში წილადის მნიშვნელად გამოიყენება ძირითადი საშუალების სასარგებლო მომსახურეობის ვადის ყველა წლის რიცხვითი მნიშვნელობის ჯამი. (მაგ: თუ აქტივის მომსახურეობის ვადა 4 წელია მაშინ რიცხვთა ჯამი ტოლი იქნება 1+2+3+4=10). რიცხვთა ჯამი=N*(N+1)/2 (მაგ: 4*(4+1)/2=10)
პერიოდის წლიური ცვეთა (რიცხვთა ჯამის მეთოდი)=დარჩენილი წლების რაოდენობა*ცვეთადი ღირებულება/რიცხვთა ჯამი
წარმოების ერთეულთა ჯამის მეთოდი
ცვეთის წარმოების ერთეულთა ჯამის მეთოდი - ცვეთა ირიცხება აქტივების მოსალოდნელი გამოყენების ან წარმოებული პროდუქციის საფუძველზე.
ფინანსური აღრიცხვაში ძირითად საშუალებებს ცვეთა ერიცხებათ ყოველთვიურად.
ცვეთა=(მიმდინარე პერიოდის წლიური ცვეთა)X(არასრული წლის თვეთა რიცხვი)/12
არასრული წლის თვეთა რიცხვი იცვლება იმის დ ამიხედვით თუ როდისაა ძირითადი საშუალება აღრიცხვაზე აყვანილი. თუ თვის 1-15 რიცხვებში უწევს მაშინ არასრული თვე აიღება როგორც ერთი თვე, ხოლო თუ 16-30 რიცხვებში მაშინ არ ხდება მისი თვედ აღიარება.
მაგალითი
დავუშვათ ძირითადი საშუალება შესყიდულია პირველი წლის 17 სექტემბერს და გაყიდულია მეოთხე წლის 25 ივნისს. რადგანაც შესყიდვა 17 სექტემბერს მოხდა, შესაბამისად წლიური (12 თვიანი) პერიოდი იწყება ოქტომბრის 1 რიცხვიდან (17 სექტემბერი ერთ თვედ ვერ ჩაითვლება) და თითოეული კალენდარული წელი იყოფა წინა წლის 9 თვისა და შემდგომი წლის ცვეთის 3 თვისაგან. შესაბამისად ერთი სრული წელი შედგება 9/12 და 3/12 ნაწილებისაგან. მაგალითებიდან ჩანს, რომ თუ ვისარგებლებთ წრფივი დარიცხვის მეთოდით მაშინ ზედმეტი დათვლისაგან შეიძლება თავი ავირიდოთ და დავარიცხოთ პირდაპირ 7000 ლარი წლიურად.
საგადასახადო აღრიცხვა
საგადასახადო აღრიცხვაში ძირითად საშუალებებს ცვეთა ერიცხება ყოველწლიურად.
საგადასახადო აღრიცხვის კუთხით, ძირითად საშუალებაზე ირიცხება წლიური ცვეთა მიუხედავად იმისა სრულია წელი თუ არა. ანუ როგორც 1 იანვარს შეძენილ ასევე 31 დეკემბერს შეძენილ ძირითად საშუალებას ერიცხებათ ერთი და იგივე სიდიდის წლიური ცვეთა.
1000 ლარამდე ღირებული ძირითადი საშუალება
ფინანსური აღრიცხვისაგან განსხვავებით საგადასახადო აღრიცხვაში ის ძირითადი საშუალებები რომელთა საბალანსო ღირებულება 1000 ლარამდეა, მათზე ცვეთის დარიცხვა აღარ გრძელდება და პირდაპირ ჩამოიწერება მიმდინარე პერიოდის ხარჯებში, მაგრამ აღრიცხვა გრძელდება ფინანსურ აღრიცხვაში, რათა მოხდეს ქონების გადასახადის სრულფასოვანი დაანგარიშება.
სქოლიო
კატეგორია:საბუღალტრო აღრიცხვა კატეგორია:საგადასახადო აღრიცხვა
როჰიტ შარმა
როჰიტ შარმა (დ. 30 აპრილი, 1987) — ინდოელი კრიკეტის მოთამაშე. 2011 წლიდან „მუმბაი ინდიანსის“ წევრი. 2006 წლიდან „მუმბაის“ წევრი. კრიკეტს მიღმა შარმა არის ცხოველთა უფლებების აქტიური მხარდამჭერი. 2007 წლიდან არის ინდოეთის ნაკრების მოთამაშე.
სქოლიო
კატეგორია:ინდოელი კრიკეტის მოთამაშეები
უსმან დემბელე
უსმან დემბელე (Ousmane Dembélé დ. 15 მაისი, 1997) — ფრანგი ფეხბურთელი, საფეხბურთო კლუბ „ბარსელონისა“ და საფრანგეთის ეროვნული ნაკრების თავდამსხმელი. 2018 წლის მსოფლიო ჩემპიონი საფრანგეთის ეროვნული ნაკრების შემადგენლობაში.
საკლუბო
ბორუსია დორტმუნდი: (1)
სანაკრებო
საფრანგეთი:
სქოლიო
კატეგორია:დაბადებული 1997 კატეგორია:დაბადებული 15 მაისი კატეგორია:ფრანგი ფეხბურთელები კატეგორია:ლიგა 1-ის ფეხბურთელები კატეგორია:მსოფლიო ჩემპიონები ფეხბურთში კატეგორია:გერმანიის ბუნდესლიგის ფეხბურთელები კატეგორია:დორტმუნდის ბორუსიას ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:საფრანგეთის ნაკრების ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:საპატიო ლეგიონის ორდენის კავალრები კატეგორია:2020 წლის ევროპის საფეხბურთო ჩემპიონატის ფეხბურთელები
არანლი (ბილიასუვარი)
არანლი  (Aranlı) — სოფელი აზერბაიჯანში, ბილიასუვარის რაიონში. მოსახლეობის რაოდენობა — 539 კაცი.
ჩალტირის სურბ-ამბარცუმის ეკლესია
ჩალტირის სურბ-ამბარცუმის ეკლესია (Սուրբ Հարությւոն եկեղեցի, Церковь Сурб Амбарцум) — სომხური ეკლესია სოფელ ჩალტირში, როსტოვის ოლქი, რუსეთის ფედერაცია. მიეკუთვნება სომხეთის სამოციქულო ეკლესიას.
მისამართი: რუსეთის ფედერაცია, როსტოვის ოლქი, მიასნიკოვის რაიონი, სოფელი ჩალტირი, მე-6 ხაზის ქუჩა.
ისტორია
სურბ-ამბარცუმის ეკლესია სოფელ ჩალტირში დააარსეს 1790 წელს დედოფალ ეკატერინე II-ის 1779 წლის 14 ნოემბრის ბრძანებით ყირიმიდან გადასახლებულმა სომხებმა.
მათ მიერ აგებულ ქვის ტაძარს, ჰქონდა ხის სამრეკლო. დროთა განმავლობაში ეკლესია დაინგრა, ხოლო მისი სამრეკლო გადაიხარა. სოფელ ჩალტირის მრევლმა შუამდგომლობა გაუგზავნა სომხეთის სამოციქულო ეკლესიიის ნოვო-ნახიჩევანისა და ბესარაბიის ეპარქიას, რათა აეშენებინათ ახალი ეკლესია.
გადაწყვეტილება მიიღეს და 1860 წელს დაიწყეს ახალი ეკლესიის მშენებლობა. ეკლესია ააშენეს ტაგანროგელი არქიტექტორის ნ. მურატოვის ტიპური პროექტის მიხედვით და მრევლის სახსრებით. ეკლესია აგებულია კლასიციზმის არქიტექტურულ სტილში. ძველი ეკლესია დაანგრიეს და მის ადგილზე ააშენეს საეკლესიო-სამრევლო სკოლის შენობა.
მეორე მსოფლიო ომის პერიოდში ეკლესია დახურეს. მისი შენობა გამოიყენებოდა სხვადასხვა მიზნით. 1944 წელს ეკლესია კვლავ გახსნეს. 1990 წელს მის ეზოში დადგეს სომხებისათვის წმინდა სიმბოლო ხაჩქარი, რომელიც არის ეჩმიაძინის მონასტერში მდგარი 1279 წლის ხაჩქარის ასლი. ხაჩქარის კვარცხლბეკზე არსებული წარწერა გვამცნობს, რომ იგი დადგეს 1915 წლის სომხების გენოციდის აღსანიშნავად.
ეკლესიის წინამძღვარია მღვდელი ტერ-თადეოსი (ლუსეგენ ჰაიბარიანი).
არქიტექტურა
სურბ-ამბარცუმის ეკლესია ჯვარ-გუმბათოვანი ნაგებობაა. ეკლესიას ადგას რვაკუთხა გუმბათი, რომლის თითოეულ გვერდზე 2-2 მაღალი ფანჯარაა.
ეკლესიის სამრეკლო ოთხიარუსიანია.
ლუზიანია
ლუზიანია (Luziânia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 930 მეტრზე. მიეკუთვნება გოიასის შტატის აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ ენტორნუ-დუ-დისტრიტუ-ფედერალის შემადგენლობაში.
2010 წლის მონაცემებით, მოსახლეობა 174 531 ადამიანს შეადგენდა, მოსახლეობის სიმჭიდროვე 44.06 კმ²-ზე. ფართობი 3 961 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
დავით ჩხარტიშვილი
დავით ჩხარტიშვილი (დ. 27 სექტემბერი, 1996, ოზურგეთი, საქართველო) — ქართველი მოჭიდავე (ბერძნულ-რომაული სტილი). ახალგაზრებს შორის მსოფლიო ჩემპიონი 55 კილოგრამ წონით კატეგორიაში (2016) და ევროპის ჩემპიონატების ორგზის ბრინჯაოს პრიზიორი (2016 — 55 კგ, 2017 — 59 კგ).
სქოლიო
კატეგორია:დაბადებული 1996 კატეგორია:დაბადებული 27 სექტემბერი კატეგორია:ოზურგეთში დაბადებულები კატეგორია:ქართველი მოჭიდავეები ბერძნულ-რომაულ სახეობაში
ემსახურე საქართველოს
ემსახურე საქართველოს — პოლიტიკური პარტია საქართველოში, რომელიც 2016 წლის 25 ივლისს აჭარაში დაფუძნდა. პარტიის ლიდერია მურმან დუმბაძე. 2018 წლის ზაფხულში პარტია შეუერთდა კოალიციას „ძალა ერთობაშია“. პარტიის დევიზია: „ძლიერი აჭარა, ძლიერი საქართველო!“, საარჩევნო ნომერი — 32. დამაარსებლები არიან მურმან დუმბაძე და მედეა ვასაძე.
რესურსები ინტერნეტში
კატეგორია:საქართველოს პოლიტიკური პარტიები
კურდღელაურის კვირაცხოვლის ეკლესია
კურდღელაურის კვირაცხოვლის ეკლესია — არქიტექტურული ძეგლი, მდებარეობს სოფელ კურდღელაურის ცენტრში. თარიღდება გვიანდელი შუა საუკუნეებით.
ეკლესია დარბაზულია, მცირე ზომის ნაგებია რიყის ქვით და აგურით. შესასვლელი დასავლეთიდან აქვს. კარი მოგრძო, თხელი ქვით, თარაზულად არის გადახურული. აღმოსავლეთით ნახევარწრიული აფსიდია. ეკლესია ნათდება ორი, სწორკუთხა სარკმლით. მათ შორის ერთი აფსიდის ცენტრშია, მეორე დასავლეთ კედელში. აფსიდში, სარკმლის ქვემოთ, დგას ოთხკუთხა ტრაპეზი. აფსიდი გადახურულია კონქით.
ლიტერატურა
კატეგორია:თელავის მუნიციპალიტეტის ტაძრები
რასუხერინა
რასუხერინა (დ. 1814 — გ. 1 აპრილი, 1868) — მადაგასკარის დედოფალი 1863–1868 წლებში. ტახტზე შეცვალა ქმარი, რადამა II, მისი სავარაუდო მკვლელობის შემდეგ.
ადრეული წლები
რასუხერინა, დედოფალ რანავალუნა I-ის ძმიშვილი დაიბადა რაბოდოზანაკანდრიანას სახელით 1814 წელს. პრინც ანდრიანცალამანანდრიანასა და პრინცესა რაფარამანჯაკას ქალიშვილი. ახალგაზრდობაში დაქორწინდა რაჰაროლაჰიზე, წარმატებულ სახელმწიფო მოღვაწეზე, რომელსაც სხვადასხვა დროს სამეფო კარზე მნიშვნელოვანი თანამდებობები ეკავა. წყვილი განქორწინდა 1847 წელს და იმავე წელს რასუხერინა დაქორწინდა რანავალუნა I-ის ვაჟსა და მემკვიდრე რაკოტოზე. როდესაც მან ტახტზე დედამისი შეცვალა რადამა II-ის სახელით, რასუხერინა მასთან ერთად აკურთხეს, როგორ დედოფალი-მეწყვილე.
ხელისუფლებაში მოსვლა
რასუხერინა დედოფალი-მეწყვილის რანგში მხოლოდ ორი წლის განმავლობაში იყო, სანამ მისი ქმრის, რადამა II-ის პოლიტიკურმა გადაწყვეტილებებმა მინისტრებს მეფის წინააღმდეგ ამბოხების მოწყობისაკენ არ უბიძგეს, რის შედეგადაც, როგორც ყველას სჯეროდა, რადამა მოკლეს. 1960 წელს ჩატრებული კვლევა ცხადყოფს, რომ მეფე გადაურჩა მკვლელობის მცდელობას და საკმაოდ დიდი ხნის განმავლობაში ცხოვრობდა როგორც ჩვეულებრივი მოქალაქე დედაქალაქის გარეთ, თუმცა ჭორები ამასთან დაკავშირებით, იმ დროს დადასტურებული არ ყოფილა და სასამართლოც იზიარებდა იმ აზრს, რომ რადამა გარდაიცვალა. 1863 წელს, მეფის მკვდრად გამოცხადებისთანავე, ამბოხებაში მონაწილე ხელისუფლების წარმომადგენლებმა, რომელთაც ძმები, რაინივონინაჰიტრინიონი და რაინილაიარივონი მეთაურობდნენ, ტახტზე ასასვლელად რაბოდო მოიწვიეს იმ პირობით, რომ მას უნდა გაეფორმებინა ხელშეკრულება, რომლის თანახმადაც შეიქმნებოდა კონსტიტუციური მონარქიის პირობები და რეალური ძალაუფლება პრემიერ-მინისტრს გადაეცემოდა. ამ პირობებში მონარქიის რელიგიური თავისუფლებისაგან დაცვაც შედიოდა. რაბოდო აკურთხეს 1863 წლის 13 მაისს რასუხერინას სახელით.
მმართველობა
რეალური ძალაუფლება სამეფოზე რასუხერინას მმართველობის დასაწყისში პრემიერ-მინისტრსა და რადამა II-ის წინააღმდეგ ამბოხების მოწყობის წამქეზებელს, რაინივონინაჰიტრინიონს ჰქონდა. იგი რასუხერინას კორონაციიდან რამდენიმე კვირის შემდეგ დაქორწინდა კიდეც მასზე. მისი თითქმის დესპოტური ძალაუფლება მალე მიუღებელი გახდა დედოფლისათვის, ამიტომ გამეფებიდან ერთი წლის შემდეგ რასუხერინამ რაინივონინაჰიტრინიონი გადააყენა და მის მაგივრად პრემიერ-მინისტრად მისი უმცროსი ძმა, რაინილაიარივონი დანიშნა, რომელთანაც თავის მხრივ პოლიტიკური ქორწინება გააფორმა.
რასუხერინას მმართველობისას პარიზსა და ლონდონში ელჩები გაიგზავნენ. რადამა II-ის მიერ დადებული საკამათო ლამბერტის ქარტია ბათილად იქნა ცნობილი, რამაც საფრანგეთში უკმაყოფილება გამოიწვია. რასუხერინა იძულებული გახდა საფრანგეთისათვის ამ მომგებიანი შეთანხმების ჩაშლის გამო რეპარაცია, 240 000 არიარი (≈1 200 000 ფრანგული ფრანკი) გადაეხადა. 1867 წლის 14 თებერვალს ხელი მოეწერა შეთანხმებას ამერიკის შეერთებულ შტატებთან იარაღის იმპორტისა და მსხვილფეხა რქოსანი საქონლის ექსპორტის შეზღუდვასთან დაკავშირებით. რასუხერინას მმართველობის პერიოდში განიხილებოდა საფრანგეთთან ხელშეკრულების დადება, თუმცა დედოფლის გარდაცვალებისა და ტახტზე რანავალუნა II-ის ასვლის შემდეგ მასზე ხელმოწერა ვერ მოხერხდა.
სქოლიო
კატეგორია:იმერინის მონარქები კატეგორია:დაბადებული 1814 კატეგორია:გარდაცვლილი 1 აპრილი კატეგორია:გარდაცვლილი 1868 კატეგორია:XIX საუკუნის აფრიკის მონარქები კატეგორია:მადაგასკარელი პოლიტიკოსი ქალები
გივი ახვლედიანი
გივი ახვლედიანი (დ. 17 ივლისი, 1918, ტფილისი, საქართველოს დემოკრატიული რესპუბლიკა — გ. 29 აგვისტო, 2003, მოსკოვი, რუსეთი) — ქართველი ფრენბურთელი და კალათბურთელი, მწვრთნელი. ფრენბურთს თამაშობდა თბილისის „ნაუკასა“ და „ლოკომოტივში“, მოსკოვის ცსკა-ში (1952–1955) და სსრკ ნაკრებში (1951–1952). 1960–70-იან წლებში იყო სსრკ ვაჟთა და ქალთა ნაკრებების, ასევე მოსკოვის ცსკა-ს ვაჟთა და მოსკოვის „დინამოს“ ქალთა გუნდების მთავარი მწვრთნელი.
მსოფლიოსა (1952) და ევროპის (1951) ჩემპიონი, სსრკ ოთხგზის ჩემპიონი (1952–1955). მისი ხელმძღვანელობით სსრკ ქალთა ნაკრები გახდა XIX და XX ოლიმპიური თამაშების ჩემპიონი (1968, მეხიკო და 1972, მიუნხენი), მსოფლიოს ჩემპიონი (1970), ევროპის სამგზის ჩემპიონი (1967, 1971, 1975). სსრკ ვაჟთა ნაკრები მისი თავკაცობით ორჯერ გახდა მსოფლიოს ჩემპიონი (1960, 1962). მისივე ხელმძღვანელობით ცსკა-მ (1960, 1962) და „დინამომ“ (1968, 1972) ორ-ორჯერ მოიგეს ევროპის ქვეყნების ჩემპიონთა თასი.
რომლის შემადგენლობაში 1946 წელს სსრ კავშირის ჩემპიონი გახდა.
პინკ ფლოიდის 1968 წლის ტურნე
ჯგუფ პინკ ფლოიდის 1968 წლის ტურნე გაიმართა ევროპასა და ჩრდილოეთ ამერიკაში, 1968 წლის 17 თებერვლიდან 28 დეკემბრამდე.
ისტორია
ტურნე დაიწყო სირთულეებით, ვინაიდან სიდ ბარეტი ჯგუფიდან 1968 წლის აპრილში წავიდა. იანვარში იგი პინკ ფლოიდთან ერთად უკრავდა, ხუთკაციან შემადგენლობაში, რომელშიც უკვე შედიოდა დევიდ გილმორი.
ტურნე 17 თებერვალს, ნიდერლანდში გაიხსნა და 28 დეკემბერს დასრულდა - კვლავ ნიდერლანდში. წინა, 1967 წლის კონცერტების სერიისგან განსხვავებით, ჯგუფის გრაფიკი ნაკლებად დატვირთული იყო და დღეში ორი კონცერტი არ იმართებოდა.
ბარეტის წასვლის შემდეგ სეტლისტებს მოაკლდა სიდის პერიოდში დაკრული კომპოზიციები, თუმცა 1971 წლამდე პროგრამაში რჩებოდა "Interstellar Overdrive" და "Astronomy Domine". უკანასკნელი ხანგრძლივობაში გაიზარდა და დაემატა განმეორებადი სტროფები. "Set the Controls for the Heart of the Sun" 1967 წლის ბოლოს უკვე სრულდებოდა ბარეტთან ერთად, მაგრამ მას დაემატა მეტი გიტარა და პარტიები ორგანზე. იგი 1972 წლამდე ჯგუფის თითქმის ყველა კონცერტზე სრულდებოდა. 1968 წელს კონცერტებს აგრეთვე დაემატა გონგი, რომელსაც მუსიკოსები (ძირითადად უოტერსი) იყენებდნენ.
"Careful with That Axe, Eugene", წარდგენილი 1968 წლის დასაწყისში სახელწოდებებით "Murderistic Women" და "Keep Smiling People", 1973 წლამდე ჯგუფის კონცერტების მნიშვნელოვან ნაწილს შეადგენდა. იგი იცვლებოდა დროთა განმავლობაში. 1968 წლის ბოლოს მას დაემატა უოტერსის ვოკალი და კივილები.
პროგრამას აგრეთვე დაემატა "The Massed Gadgets of Hercules", "A Saucerful of Secrets"-ის ადრეული ვერსია. ისევე, როგორც "Careful with That Axe, Eugene", იგი 6 წუთიანი ნომრიდან კონცერტებზე 11 წუთიან იმპროვიზაციად იქცა. სექციაში "Celestial Voices" ვოკალურ ნაწილს გილმორი ასრულებდა.
სეტლისტი
ტიპურ სეტლისტში შედიოდა:
სქოლიო
კატეგორია:პინკ ფლოიდის საკონცერტო ტურნეები კატეგორია:1968 წლის საკონცერტო ტურნეები
ბაქოს მინიატურული წიგნების მუზეუმი
ბაქოს მინიატურული წიგნების  მუზეუმი  (Miniatur Kitab Muzeyi) — მუზეუმი ქალაქ ბაქოს ძველ ნაწილში, ისტორიულ რაიონ იჩერი-შეჰერში, სასახლის ქუჩაზე. ფუნქციონირება დაიწყო 2002 წლის 2 აპრილს. მუზეუმის ექსპონატები შეგროვებულ იქნა ტაირ სალახოვის დის, ზარიფა სალახოვას მიერ 30 წლის განმავლობაში მსოფლიოს 64 ქვეყანიდან. მისი პირადი კოლექცია შეადგენს 6500 წიგნს. მუზეუმში შეგროვებულია ექსპონატები, როგორც რუსეთის იმპერიის დროს გამოშვებულები, ასევე საბჭოთა პერიოდშიც. მასში თავმოყრილია ისეთი წიგნები, რომლებიც გამოცემულია საქართველოში, მოლდოვაში, უკრაინაში, ბელარუსში, შუა აზიის რესპუბლიკებში, ასევე ევროპაში.
მუზეუმის ფონდებში არის კორნეი ჩუკოვსკის, აგნია ბარტოს, ფიოდორ დოსტოევსკისა და ალექსანდრე პუშკინის იშვიათი გამოცემები.
Players Tour Championship 2010-2011
Players Tour Championship 2010-2011 დაიწყო 2010 წლის 24 ივნისს და დასრულდა 2011 წლის 20 მარტს. ღონისძიებები ჩატარდა შეფილდსა და კონტინენტურ ევროპაში. ფინალები გაიმართა ღირსების ორდენის მქონე 24 მოთამაშეს შორის, რომლებმაც უკანასკნელ 6 ტურნირზე ითამაშეს (3 PTC და 3 EPTC).
ბაქოს მინიატურული წიგნების მუზეუმი
სქოლიო
კატეგორია:ბაქოს მუზეუმები
Players Tour Championship 2010-2011
ღირსების ორდენი
12/12 ტურნირიდან:
ფინალები
Players Tour Championship 2010-2011 ფინალები გაიმართა 2011 წლის 17-20 მარტებს შორის The Helix-ში, დუბლინში (ირლანდია). იგი გაიმართა ღირსების ორდენით დაჯილდოებულ 24 მოთამაშეს შორის, რომლებმაც ბოლო 6 ტურნირი ითამაშეს (3 PTC და 3 EPTC).
მარი (პარაიბა)
მარი (Mari) — მუნიციპალიტეტი ბრაზილიაში, პარაიბის შტატში; მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ საპეს შემადგენლობაში.
2010 წლის მონაცემებით, მოსახლეობა 21 176 ადამიანს შეადგენდა, მოსახლეობის სიმჭიდროვე 136.77 კმ²-ზე. ფართობი 154 824 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
აშაღი-ჯიურალი
აშაღი-ჯიურალი (Aşağı Cürəli) — სოფელი აზერბაიჯანში, ბილიასუვარის რაიონში. მოსახლეობის რაოდენობა — 2 505 კაცი.
რესურსები ინტერნეტში
კატეგორია:ბილიასუვარის რაიონის სოფლები
წყალქვეშა ვულკანი
წყალქვეშა ვულკანი — ისეთი სახის ნაპრალი, ბზარი ან ხვრელი ოკეანის ფსკერზე, რომლიდანაც მაგმას შეუძლია ამოხეთქვა. ზოგიერთი მათგანი დღესაც აქტიურია, და მეტიც, არც ისე ღრმად არსებული წყალქვეშა ვულკანები ორთქლისა და მცირე ზომის ქვების ამოტყორცნით ადვილად შესამჩნევია წყლის ზედაპირზე. მათი უმეტესობა იმდენად ღრმადაა, რომ მათ ზემოთ არსებული წყალი უზარმაზარი წონის ზეწოლის (ატმოსფერულ წნევაზე 250-ჯერ ძლიერი) შედეგად ამცირებს როგორც მაგმის, ასევე ორთქლისა თუ რაიმე სხვის ამოხეთქვისა და მათი ზედაპირამდე ამოღწევის რისკს. ამოხეთქვის შემთხვევაშიც კი ეს სრულიად შეუმჩნეველია, ვინაიდან ამოფეთქვისას გამოყოფილი წნევის ოკეანის ზედაპირზე ამოსვლამდე მილევა ხდება. წყალქვეშა ვულკანების გარშემომცველი წყალი შეიძლება გახდეს ისევე როგორც მათი შემაკავებელი, ასევე ამოხეთქვის მიზეზი, ვინაიდან როდესაც ზღვის წყალი აქტიური ვულკანის ხვრელში იღვრება, მძვინვარე აფეთქებებს აქვს ადგილი, მისი თანმდევი მაგმა კი იმდენად სწრაფად ცივდება ოკეანის ზედაპირზე ამოღწევამდე, რომ წყალზე უკვე ქვიშად და ქვის ნატეხებად დანაწევრებული ლავა ამოდის. ჰავაის ცნობილი შავი ქვიშის სანაპიროებიც სწორედ ასეა წარმოქმნილი. დედამიწაზე, სულ მცირე, 1 მილიონი წყალქვეშა ვულკანია. მათი უმეტესობა სახმელეთო ვულკანებზე მაღალია.
კავაჩის წყალქვეშა ვულკანი
ერთ-ერთი ყველაზე აქტიური წყალქვეშა ვულკანი არის კავაჩი, რომელიც სოლომონის კუნძულებზე, ვანგუნუს კუნძულიდან 25.77 კმ-ით სამხრეთით მდებარეობს. იგი სიმაღლეში 20 მეტრია, ხოლო 1939 წლიდან მოყოლებული, მინიმუმ 25-ჯერ ამოიფრქვა (უკანასკნელად 2014 წლის იანვარში), რის შედეგადაც მინიმუმ 9-ჯერ დროებითი კუნძული შეიქმნა გაციებული მაგმისაგან, თუმცა საკმარისად დიდი ვერ აღმოჩნდა (საშუალოდ 1 კმ.) და რამდენიმე თვეში თითოეული ჩაიძირა.
1976 წლის ამოფრქვევა
1976 წლის ამოფრქვევები 24 აგვისტოს დაიწყო და წყლის ჭავლმა 30 მ. სიმაღლეს მიაღწია. 4 სექტემბერს მან საგრძნობლად იმატა და 60 მეტრამდე ავიდა, 3 დღის შემდეგ კი 90 გახდა. ამავე დღეს, მოგვიანებით, ვულკანური კონის სიმაღლეს 1.5-3 მეტრი წარმოადგენდა ზღვის დონეზე და ამოფრქვეული ლავა შეინიშნა, რომელიც მომდევნო დღეს ჩრდილო-დასავლეთით იღვრებოდა. 8 სექტემბერს ვულკანური კონა 9 მეტრი იყო სიმაღლეში, ხოლო 40 - სიგანეში. შემდეგ დღეს ამოხეთქვები შესუსტდა და ტალღების
ეროზიის მილევის ნიშნები გაჩნდა. მაგმამ 9-11 სექტემბრის შუალედში შეწყვიტა დინება, მაგრამ აფეთქებები     30 წმ - 2 წუთიანი ინტერვალებით გაგრძელდა. 13 ოქტომბერს ამოხეთქვები კვლავ მიმდინარეობდა, თუმცა წარმოქმნილი კუნძული სრულად გამქრალი იყო. წყლის ჭავლის სიმაღლემ 30 მეტრამდე დაიკლო, ხოლო კავაჩმა ამოფრქვევები ოქტომბრის ბოლოს შეწყვიტა.
1977 წლის ამოფრქვევა
1977 წლის ივლისში სუსტი ამოფრქვევა დაფიქსირდა 30 წამიანი ინტერვალებით.
1978 წლის ამოფრქვევა
1978 წლის 21 ივნისის ამოფრქვევის შედეგად წარმოქმნილი დროებითი წრიული ფორმის კუნძული იყო სიმაღლეში 1 მეტრი, ხოლო დიამეტრით 30-50 მეტრს აღწევდა. 14 ივლისის ამოფრქვევები იყო სტრომბოლური, რასაც მცირე აფეთქებები და ფერფლის, ვულკანური ბომბების ძლიერი გამოტყორცნა (ამ დღეს სიმაღლემ 400 მეტრს მიაღწია) ახასიათებს. 1978 წლის ამოფრქვევის შედეგად წარმოქმნილი საბოლოო მცირე ზომის კლდოვანი კუნძული იყო 15 მეტრი სიგრძეში და 5 მეტრი სიგანეში, თუმცა ტალღების მიმოქცევის შედეგად რამდენიმე დღეში განადგურდა.
1980-81 წლის ამოფრქვევა
1980 წლის 7 ოქტომბერს კავაჩის წყალქვეშა ვულკანის სუსტი ამოფრქვევები დაფიქსირდა. წყლის, ორთქლისა და ყინულის ნამტვრევების ამოტყორცნის სიმაღლემ 100 მეტრს მიაღწია ოკეანის ზედაპირიდან. ამოფრქვევები 1981 წლის 25 თებერვლამდე გაგრძელდა, ხოლო შუა სექტემბრისას საბოლოოდ დასრულდა.
1985-86 წლის ამოფრქვევა
ქვების, ტალახისა და ორთქლის ამოფრქვევები ოკეანის ზედაპირიდან 30 მეტრამდე 9 დეკემბერს დაიწყო. ამჯერად დროებითი კუნძული არ წარმოიქმნა და 1986 წლის 3 მარტისთვის გაჩერდა. მორიგი ამოხეთქვა ივლისში მოხდა და ამ დროს სიმაღლემ 60-90 მეტრს მიაღწია, თუმცა იგი მხოლოდ 2 დღე გაგრძელდა.
1997 წლის ამოფრქვევა
1997 წელს ფერფლის გავრცელების სიმაღლემ ზღვის დონიდან 2100 მეტრს მიაღწია.
2000 წლის ამოფრქვევა ავსტრალიელებმა გამოიძიეს და დაადგინეს, რომ იგი 14 მაისს მოხდა და ინტენსიური სურტსეიანული ამოხეთქვები იყო, რასაც ახასიათებს ბლანტი, ბაზალტური მაგმა, ორთქლის, ქვებისა თუ ვულკანური ბომბების უძლიერესი ამოტყორცნის ძალა და უწყვეტი, რითმული ამოფრქვევები. მაგმის ამოსროლის სიმაღლე 70 მეტრზე მეტი იყო, ხოლო ფერფლის  500 მეტრი.
2001-02 წლის ამოფრქვევა
კავაჩის წყალქვეშა ვულკანი ყველაზე აქტიური 2001-03 წლებში იყო, ხოლო ახალი კუნძული 2002 წლის ოქტომბერ-ნოემბერში წარმოქმნა, რომელიც ზღვის დონეზე 10-15 მეტრს აღწევდა სიმაღლეში. 2003 წლის სექტემბერში კი ეს დროებითი კუნძული ოკეანის ეროზიამ დაშალა.
2004 წლის ამოფრქვევა
კავაჩის 8 თვიანი მიძინების შემდეგ, 15 მარტს, კვლავ გაიღვიძა და ამოხეთქა რაც ამჯერად გამოწვეული იყო მაგმისა და წყლის ურთიერთქმედებისგან.
2007 წლის ამოფრქვევა
2007 წლის 2 აპრილს სოლომონის კუნძულებზე 8.1 ბალიანი მიწისძვრა მოხდა, რასაც  უზარმაზარი ცუნამი მოჰყვა, ყოველივე ეს (განსაკუთრებით ცუნამი) კი კიდევ უფრო გააძლიერა კავაჩის წყალქვეშა ვულკანის ამოფრქვევამ. ამ დღეს სულ ცოტა 52 ადამიანი გარდაიცვალა, 900-ზე მეტი სახლი განადგურდა და ათასობით ადამიანი უსახლკაროდ დარჩა.
2001 წლის აგვისტოში ფერფლისა და ვულკანური ნამსხვრევების ამოტყორცნის სიმაღლე ზედაპირიდან 400 მეტრი იყო, ხოლო ღამით, გატოკაეს სანაპიროდან (კავაჩიდან ჩრდილო-აღმოსავლეთით 32 კილომეტრის მოშორებით) მაგმის დანახვა შეუიარაღებელი თვალითაც იყო შესაძლებელი. მინი|ისლანდიის შავი ქვიშის სანაპირო
შავი ქვიშა
წყალქვეშა ვულკანის ამოფრქვევის შედეგად გამოყოფილი ლავა ცივდება, ხოლო ოკეანის ეროზია მას მცირე ზომის ნაწილებად შლის და წარმოიქმნება შავი ქვიშა. ეს ფერი განპირობებულია იმით, რომ ვულკანური მინერალებისა და ქვების უმეტესი ნაწილი სწორედაც რომ შავია. მათგან ყველაზე ხშირია ბაზალტი (ჩვეულებისამებრ შავი), ანდეზიტი (მუქი ნაცრისფერი) და ვულკანური მინა (შავი), ხოლო ის მინერალები, რომლებიც ამ ქვებს შავ შეფერილობას აძლევენ, ძირითადად, არიან პიროქსენები
(უმეტესწილად ავგიტი), ამფიბოლები (ხშირად რქატყუარა), და რკინის ოქსიდები (ჩვეულებისამებრ მაგნეტიტი). გარდა ამისა, რკინის შემცველობა განაპირობებს ამ მინერალების შავ ფერს, ვინაიდან რკინა სინათლის სხივებს ძლიერად შთანთქავს და აღსანიშნავია, რომ წონითაც მძიმეა.
შავი ვულკანური ქვიშის მარცვლების გარკველი ნაწილი შავი არაა, მაგალითად მათში ასევე მოიძებნება მწვანე ოლივინის კრისტალები, მოწითალო ვულკანური ქვები, ღია ფერის კვარცი და მარჯნის ქვიშა.
წყალქვეშა ვულკანების წარმოქმნა
როდესაც ორი ტექტონიკური ფილა ერთმანეთს ეჯახება, ერთიანდება, მათგან უფრო მძიმე ფილა ქვევით იწყებს მოძრაობას ან მსუბუქის ქვემოთ სრიალდება და წარმოიქმნება ღრმული, თხრილი. მოძრაობის ადგილას მდებარე ქვები დნება და ამის ქვემოთ არსებული ცხელი მაგმა ამოდის დედამიწის გარე ბირთვიდან (სადაც მეტი წნევაა) ქერქის მიმართულებით (სადაც ნაკლები წნევაა). დროთა განმავლობაში დაგროვილი მაგმა კი საბოლოოდ ამოხეთქავს.
რესურსები ინტერნეტში
https://www.volcanodiscovery.com/kavachi-eruptions.html#er767 https://www.sandatlas.org/what-is-black-sand/ https://www.scienceabc.com/nature/how-are-underwater-volcanoes-formed.html https://pubs.usgs.gov/gip/volc/submarine.html https://schmidtocean.org/cruise-log-post/interesting-submarine-volcanoes/ https://en.wikipedia.org/wiki/Submarine_volcano http://volcano.oregonstate.edu/book/export/html/138
სქოლიო
კატეგორია:შავი ქვიშა კატეგორია:ფილების ტექტონიკა კატეგორია:კავაჩის ვულკანი კატეგორია:ვულკანური კონუსი კატეგორია:დროებითი კუნძული კატეგორია:ეროზია კატეგორია:მაგმა
უკანამხარის კვირაცხოველის კომპლექსი
უკანამხარის კვირაცხოველის კომპლექსი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ უკანამხარში. აგებულია VIII-IX საუკუნეებში.
უკანამხარის „კვირაცხოველი“, როგორც მას ადგილობრივი მოსახლეობა უწოდებს, წარმოადგენს სამონასტრო კომპლექსს. იგი სოფლის სამხრეთ-დასავლეთით ორასიოდე მეტრში, ტყიანი ბორცვის ფერდზეა აშენებული და ამჟამად ასწლოვანი ხეების ჩრდილშია ჩამალული. კომპლექსს საკმაოდ დიდი ადგილი უჭირავს და მრავალ ნაგებობას მოიცავს. მონასტრის ყველაშენობა აგებულია სხვადასხვა ზომის ფლეთილი ქვით. შირიმის ქვა გამოყენებულია მხოლოდ ეკლესიაში. ეკლესია კომპლექსის მთავარ ნაგებობას წარმოადგენს და ამჟამად ყველაზე კარგადაა შემორჩენილი. ძეგლი თავდაპირველად საშუალო ზომის დარბაზულ ეკლესიას წარმოადგენდა, რომელიც დროთაგანმავლობაში რამდენჯერმეა გართულებული სხვადასხვა დანიშნულების სათავსებით. ეკლესიის მთავარი დარბაზი კარგადაა შემორჩენილი. საკურთხეველი სწორკუთხაა, დაახლოებით ორიმეტრის სიმაღლეზე კი ტრომპების საშუალებით კოლოფისებურ კონქში გადადის; მეტად საინტერესოა ტრომპების მხატვრული გადაწყვეტა - კარგად თლილ ფლეთილ ქვას ორივე მხარეს შირიმის ქვები ეყრდნობა, რომელთაც ღრმად ამოჭრილი წყვილ-წყვილი თაღიამშვენებს. სამ თაღიანი შირიმის ქვებია ჩასმული საკურთხევლის შირიმისავე სატრიუმფო თაღის საბრჯენებად, თუმცა ქვისგანაა შესრულებული მეორე სატრიუმფო თაღი, რომელიც ნახევარ წრიული კამარის ცენტრშია მოთავსებული. საკურთხეველს შიორის სარკმელია _ ქვემოთ ძალიან დიდი, ხოლოზემოთ გაცილებით მომცრო; ერთი საშუალო ზომის სარკმელია დასავლეთით. სამივე სარკმელი საფეხურიანი და არქიტრავულია. საინტერესოა შირიმის ქვით ამოყვანილი მაღალი ლუნეტი, რომელიც გაჭრილია სამხრეთი კარის თავზე. მეორე, ჩრდილოეთი კარი მოგვიანებით - გარშემო სავლელის მიშენებასთან დაკავშირებით უნდა იყოს გაჭრილი. საკურთხეველი ერთი საფეხურითაა აწეული, თუმცა ეს საფეხური აბსიდის მხრებამდე არგამოდის. საინტერესოა აგრეთვე ტრაპეზის ქვის ნახევრის საკურთხევლის გარეთ გამოტანა. ტრაპეზის ქვა სიმაღლეში ორ მეტრს აღწევს. ქვის შუა ნაწილში, სამხრეთ-დასავლეთით და ჩრდილოეთით, სვეტებიანი თაღებია წარმოდგენილი. ზემოთ კი საფეხუროვანი ხდება და მთავრდება ჯვრის ჩასასმელი ბუნით. ოთხი ნიშაა საკურთხეველში, თითო დიდი სამხრეთით და ჩრდილოეთით, ორი პატარა კი აღმოსავლეთ კედელში. ქვედანაწილში, აგრეთვე ლავგარდნის ქვებად კარგად გათლილი ფლეთილი ქვის ლოდებია გამოყენებული. კარნიზი შირიმის ქვითაა შესრულებული. დარბაზის სამივემხარეს სათავსებია მიშენებული. დღესდღეობით მათი დანიშნულების დადგენა ჭირს, რადგან ყველა ჩანგრეულია და ამოვსებულია მიწით. კომპლექსს ორი გალავანი უნდა ჰქონოდა. ერთი უშუალოდ ერტყმოდა ეკლესიას და მის გარშემო სათავსებს, ხოლო მეორე, ალბათ, საბერეებს შემოსაზღვრავდა. ეკლესიის სამხრეთით გალავანში ერთი კარია. მეორე კარი გაჭრილია დასავლეთით, რომელიც ათი მეტრის სიმაღლის რელიეფზე, გალავანშია გაჭრილი. გალავნის გარეთ, სამხრეთით ორი დიდი ნაგებობის ნანგრევია, რომელთა ფუნქცია არ დგინდება. სავარაუდოა, ისინი საბერეები ყოფილიყო.
ლიტერატურა
კატეგორია:ახალგორის მუნიციპალიტეტის ტაძრები
ნოყიერი ნახევარმთვარე
ნაყოფიერი ნახევარმთვარე — ნახევარმთვარის ფორმის რეგიონი შუა აღმოსავლეთში, რომელიც მოიცავს თანამედროვე ერაყის, სირიის, ლიბანის, ისრაელის, პალესტინის, იორდანიის, ეგვიპტის ჩრდილო-აღმოსავლეთ და ნილოსის ხეობების რეგიონებს, ამასთან ერთად, თურქეთის სამხრეთ-აღმოსავლეთ რეგიონსა და ირანის  დასავლეთ საზღვრებს. ზოგი ავტორი ასევე მიაკუთვნებს კვიპროსს.
რეგიონს ეწოდა „ცივილიზაციის აკვანი“, რადგან სწორედ აქ შეიქმნა პირველი საფერმერო ადგილები, სადაც ხალხმა დაიწყო ბუნებრივი მცენარეული საფარის გაწმენდა და მოდიფიკაცია, რადგან მოეყვანათ ახალი ჯიშის მარცვლეული.
შედეგად განვითარდა ადრეული ადამიანური ცივილიზაციები, როგორიცაა შუმერი მესოპოტამიაში. მინი|რუკა, რომელიც გვიჩვენებს უფრო დიდ ფართობს კვიპროსის ჩათვლით რეგიონში ტექნოლოგიური მიღწევები მოიცავს სოფლის მეურნეობის განვითარებასა და ირიგაციას, ბორბლისა და შუშის გამოყენებას, რაც ყველაზე მეტად პირველად მესოპოტამიაში გვხვდება.
ტერმინოლოგია
ტერმინი „ნაყოფიერი ნახევარმთვარის“ პოპულარიზაცია მოახდინა არქეოლოგმა ჯეიმზ ჰენრიმ ევროპული ისტორიის მონახაზებში.მან დაწერა „ანტიკური დრო,ადრეული სამყაროს ისტორია“ (1916     ).
ამ დიდ ნახევარწრიულს, სახელის უქონლობის გამო, შეიძლება ვუწოდოთ „ნაყოფიერი ნახევარმთვარე“. შეიძლება ასევე შევადაროთ უდაბნოს ყურის სანაპიროებს, სადაც მთები გადმოჰყურებს არა წყლის, არამედ ქვიშის ყურეს გადაჭიმულია რვაას კილომეტრზე. ეს უდაბნო-ყურე არის კირქვის პლატო. დასავლეთ აზიის ისტორია შეიძლება აღწერილი იყოს როგორც საუკუნოვანი ბრძოლა ჩრდილოეთით მთის ხალხებსა და ამ უდაბნოში მოხეტიალეებს შორის - ბრძოლა, რომელიც ჯერ კიდევ მიმდინარეობს - ნაყოფიერი ნახევარმთვარისა და უდაბნოს სანაპიროების მფლობელობისთვის.
არცერთი სახელწოდება არ არსებობს, არც გეოგრაფიული, არც პოლიტიკური, რომელიც მოიცავს ამ ყველაფერთა დიდ ნაწილს (იხ. რუკა, გვ. 100). აქედან გამომდინარე, ჩვენ ვალდებული ვართ შევქმნათ ტერმინი და მას „ნაყოფიერი ნახევარმთვარე“ ვუწოდოთ.
ნაყოფიერი ნახევარმთვარის შემადგენლობაში შედის ისრაელი, პალესტინა, ერაყი, სირია, ლიბანი, ეგვიპტე და იორდანია, აგრეთვე თურქეთისა და ირანის მიმდებარე ნაწილები. ტიგროსისა და ევფრატის გარდა, მდინარეთა ჩამონათვალში შედის მდინარე იორდანე. სირიის უდაბნოს სამხრეთი ნაწილი მშრალი კლიმატით განისაზღვრება. ჩრდილოეთის გარე საზღვარი მოიცავს, ანატოლიისა და სომხეთის მაღალმთიანეთს, დასავლეთი საჰარის უდაბნოს სამხრეთი სუდანს და აღმოსავლეთი ირანის პლატოს. მარცხნივ|მინი|1916 წელს შექმნილი ნაყოფიერი ნახევარმთვარის რუქა ჯეიმზ ჰენრი ბრესტედის მიერ, რომელმაც ამ ფრაზის პოპულარიზაცია მოახდინა
ბიომრავალფეროვნება და კლიმატი
არეალი გეოგრაფიულად მნიშვნელოვანია, როგორც „ხიდი“ ჩრდილოეთ აფრიკასა და ევრაზიას შორის, რამაც ბიომრავალფეროვნების დიდი რაოდენობის შენარჩუნება განაპირობა, თუმცა ევროპასა თუ ჩრდილოეთ აფრიკაში, ყინულის პერიოდის განმავლობაში კლიმატის ცვლილებებმა ეკოსისტემებს საფრთხე შეუქმნა. საჰარის ტუმბოს თეორიის თანახმად, ეს შუა აღმოსავლეთის სახმელეთო ხიდი ძალიან მნიშვნელოვანი იყო ძველი სამყაროს ფლორისა და ფაუნის თანამედროვე განაწილებისთვის, მათ შორის კაცობრიობაში გავრცელებისთვისაც.